Document ID: 31965R0019

Reference:
EUR-Lex - 31965R0019 - DA
Avis juridique important
|
31965R0019
Rådets forordning nr. 19/65/EØF af 2. marts 1965 om anvendelse af bestemmelserne i traktatens artikel 85, stk. (3), på kategorier af aftaler og samordnet praksis
EF-Tidende nr. 036 af 06/03/1965 s. 0533 - 0535 den finske specialudgave: kapitel 8 bind 1 s. 0036  den danske specialudgave: serie I kapitel 1965-1966 s. 0031  den svenske specialudgave: kapitel 8 bind 1 s. 0036  den engelske specialudgave: serie I kapitel 1965-1966 s. 0035  den græske specialudgave: Kapitel 08 bind 1 s. 0059  den spanske specialudgave: Kapitel 08 bind 1 s. 0085  den portugisiske specialudgave: Kapitel 08 bind 1 s. 0085
++++  RAADETS FORORDNING Nr . 19/65/EOEF  af 2 . marts 1965  om anvendelse af bestemmelserne i traktatens artikel 85 , stk . ( 3 ) , paa kategorier af aftaler og samordnet praksis  RAADET FOR DET EUROPAEISKE OEKONOMISKE FAELLESSKAB HAR  under henvisning til traktaten om oprettelse af Det europaeiske oekonomiske Faellesskab , saerlig artikel 87 ,  under henvisning til forslag fra Kommissionen ,  under henvisning til udtalelse fra Det europaeiske Parlament ( 1 ) ,  under henvisning til udtalelse fra Det oekonomiske og sociale Udvalg ( 2 ) , og  ud fra foelgende betragtninger :  En erklaering om , at bestemmelserne i traktatens artikel 85 , stk . ( 1 ) , er uanvendelige , kan ifoelge bestemmelserne i artikel 85 , stk . ( 3 ) , angaa kategorier af aftaler , vedtagelser og samordnet praksis , som opfylder de i disse bestemmelser naevnte betingelser ;  de naermere regler om anvendelse af artikel 85 , stk . ( 3 ) , skal fastsaettes ved en i medfoer af artikel 87 udstedt forordning ;  paa baggrund af det store antal anmeldelser , som er blevet indgivet i henhold til forordning nr . 17 ( 3 ) , boer Kommissionen for lettere at kunne loese sine opgaver saettes i stand til ved forordning af erklaere bestemmelserne i artikel 85 , stk . ( 1 ) , uanvendelige paa visse kategorier af aftaler og samordnet praksis ;  betingelser for , at Kommissionen i snaever og vedvarende forbindelse med medlemsstaternes kompetente myndigheder kan udoeve denne befoejelse , maa fastlaegges naermere , naar der paa grundlag af konkrete beslutninger er indvundet tilstraekkelige erfaringer , og det bliver muligt at fastslaa , for hvilke kategorier af aftaler og samordnet praksis betingelserne i artikel 85 , stk . ( 3 ) , kan anses for at vaere opfyldt ;  Kommissionen har gennem sin praksis , isaer gennem forordning nr . 153 ( 4 ) , givet udtryk for , at en lempelse af de i forordning nr . 17 fastsatte fremgangsmaader ikke kan komme i betragtning med hensyn til bestemte kategorier af aftaler og samordnet praksis , som i saerlig grad kan fordreje konkurrencen inden for faellesmarkedet ;  ifoelge artikel 6 i forordning nr . 17 kan Kommissionen bestemme , at en beslutning , som afgivet i henhold til traktatens artikel 85 , stk . ( 3 ) , skal have tilbagevirkende kraft ; det er hensigtsmaessigt , at Kommissionen ogsaa i en forordning kan traeffe en saadan bestemmelse ;  ifoelge artikel 7 i forordning nr . 17 kan aftaler , vedtagelser og samordnet praksis ved Kommissionens beslutning fritages fra forbudet , isaer hvis de aendres , saaledes at de opfylder betingelserne for anvendelsen af bestemmelserne i artikel 85 , stk . ( 3 ) ; det er hensigtsmaessigt , at Kommissionen ved forordning kan indroemme disse aftaler og former for samordnet praksis samme begunstigelse , hvis de aendres paa en saadan maade , at de kommer til at hoere til en kategori , som er naermere fastlagt i en fritagelsesforordning ;  da fritagelse imidlertid ikke kan opnaas , hvis ikke samtlige de i artikel 85 , stk . ( 3 ) , opregnede betingelser er opfyldt , maa Kommissionen have mulighed for ved en beslutning at fastslaa , hvilke betingelser en aftale eller samordnet praksis skal opfylde , der paa grund af saerlige omstaendigheder medfoerer visse virkninger , som er uforenelige med artikel 85 , stk . ( 3 ) ,  UDSTEDT FOELGENDE FORORDNING :  Artikel 1  1 . Med forbehold af anvendelsen af bestemmelserne i Raadets forordning nr . 17 kan Kommissionen i henhold til traktatens artikel 85 , stk . ( 3 ) , ved forordning erklaere , at bestemmelserne i artikel 85 , stk . ( 1 ) , ikke finder anvendelse paa kategorier af aftaler , hvori kun deltager to virksomheder og  a ) - hvorefter den ene over for den anden forpligter sig til med henblik paa videresalg i en bestemt del af faellesmarkedet at levere bestemte varer udelukkende til denne , eller   - hvorefter den ene over for den anden forpligter sig til med henblik paa videresalg at koebe bestemte varer udelukkende af denne eller   - hvorefter der mellem de to virksomheder med henblik paa videresalg er indgaaet eksklusive leverings - eller koebsforpligtelser som omhandlet i de to foregaaende afsnit ;  b ) som indeholder begraensninger , der er paalagt i forbindelse med erhvervelsen eller brugen af industriel ejendomsret - navnlig af patent - , brugsmoenster - , moenster - eller varemaerkerettigheder - eller i forbindelse med rettigheder ifoelge en aftale om overdragelse af eller koncession paa fremstillingsmetoder eller viden om brugen og anvendelsen af fabrikationstekniske fremgangsmaader .  2 . Forordningen skal indeholde en beskrivelse af de kategorier af aftaler , hvorpaa den finder anvendelse , og isaer skal den angive :  a ) hvilke begraensninger eller bestemmelser aftalerne ikke maa indeholde ;  b ) hvilke bestemmelser aftaler skal indeholde , eller hvilke andre betingelser der skal vaere opfyldt .  3 . Bestemmelserne i stk . 1 og 2 finder tilsvarende anvendelse paa kategorier af samordnet praksis , hvori kun deltager to virksomheder .  Artikel 2  1 . En forordning i medfoer af artikel 1 udstedes for et bestemt tidsrum .  2 . Den kan ophaeves eller aendres , hvis forholdene har aendret sig paa et punkt , der har vaeret vaesentligt for forordningens udstedelse ; i saa fald fastsaettes der en tilpasningsfrist for aftaler og samordnet praksis , som var omfattet af den oprindelige forordning .  Artikel 3  I en i medfoer af artikel 1 udstedt forordning kan det bestemmes , at den gaelder med tilbagevirkende kraft for aftaler og samordnet praksis , for hvilke der paa forordningens ikrafttraedelsesdag kunne vaere truffet en beslutning med tilbagevirkende kraft i henhold til artikel 6 i forordning nr . 17 .  Artikel 4  1 . I en i medfoer af artikel 1 udstedt forordning kan det bestemmes , at forbudet i traktatens artikel 85 , stk . ( 1 ) , i et i forordningen fastsat tidsrum ikke gaelder for aftaler og samordnet praksis , der bestod den 13 . marts 1962 , og som ikke opfylder betingelserne i artikel 85 , stk . ( 3 ) ,   - hvis de inden tre maaneder efter forordningens ikrafttraeden aendres paa en saadan maade , at de opfylder disse betingelser i overensstemmelse med forordningens bestemmelser , og   - hvis aendringerne meddeles Kommissionen inden udloebet af en i forordningen fastsat frist .  2 . For aftaler og samordnet praksis , som i henhold til artikel 5 i forordning nr . 17 skulle anmeldes inden 1 . februar 1963 , gaelder bestemmelserne i stk . 1 kun , saafremt de er blevet anmeldt inden dette tidspunkt .  3 . De i medfoer af stk . 1 udstedte bestemmelser kan ikke goeres gaeldende i retssager , som ved ikrafttraedelsen af en i medfoer af artikel 1 udstedt forordning er indbragt for domstolene ; de kan ej heller goeres gaeldende til begrundelse af krav om skadeserstatning mod tredjemand .  Artikel 5  Inden Kommissionen udsteder en forordning , offentliggoer den et udkast til forordningen med en opfordring til alle , der maatte blive beroert heraf , om at meddele den deres bemaerkninger inden for en bestemt tidsfrist , som Kommissionen fastsaetter til mindst én maaned .  Artikel 6  1 . Kommissionen raadfoerer sig med Det raadgivende Udvalg for kartel - og monopolspoergsmaal  a ) inden den offentliggoer et udkast til forordning ,  b ) inden den udsteder en forordning .  2 . Bestemmelserne i artikel 10 , stk . 5 og 6 , i forordning nr . 17 om hoering af Det raadgivende Udvalg anvendes til svarende , dog saaledes , at faellesmoederne med Kommissionen tidligst afholdes en maaned efter indkaldelsens fremsendelse .  Artikel 7  Konstaterer Kommissionen paa eget initiativ eller efter begaering fra en medlemsstat eller fra fysiske eller juridiske personer , som godtgoer en berettiget interesse , at aftaler eller former for samordnet praksis , som falder ind under en i medfoer af artikel 1 udstedt forordning , i konkrete tilfaelde har virkninger , som er uforenelige med de i traktatens artikel 85 , stk . ( 3 ) , naevnte betingelser , kan den , idet den lader fordelen ved anvendelsen af forordningens bestemmelser bortfalde , traeffer en beslutning i henhold til artiklerne 6 og 8 i forordning nr . 17 , uden at der dertil kraeves en anmeldelse i henhold til artikel 4 , stk . ( 1 ) , i forordning nr . 17 .  Artikel 8  Kommissionen sender til Raadet inden 1 . januar 1970 et forslag til forordning med henblik paa at foretage de aendringer i denne forordning , som efter de indvundne erfaringer skoennes noedvendige .  Denne forordning er bindende i alle enkeltheder og gaelder umiddelbart i hver medlemsstat .  Udfaerdiget i Bruxelles , den 2 . marts 1965 .  Paa Raadets vegne  M . COUVE DE MURVILLE  Formand  ( 1 ) EFT nr . 81 af 27 . 5 . 1964 , s . 1275/64  ( 2 ) EFT nr . 197 af 30 . 11 . 1964 , s . 3320/64  ( 3 ) EFT nr . 13 af 21 . 2 . 1962 , s . 204/62 ( forordning nr . 17 aendret ved forordning nr . 59 - EFT nr . 58 af 10 . 7 . 1962 , s . 1655/62 - og ved forordning nr . 118/63/EOEF - EFT nr . 162 af 7 . 11 . 1963 , s . 2696/63 ) .  ( 4 ) EFT nr . 139 af 24 . 12 . 1962 , s . 2918/62

Summary:
EU-reglerne for samordnet praksis og aftaler mellem virksomheder
EU-reglerne for samordnet praksis og aftaler mellem virksomheder
 
RESUMÉ AF:
Forordning nr. 19/65/EØF om anvendelse af EU-traktaterne på visse typer aftaler og samordnet praksis mellem virksomheder
Artikel 101 i traktaten om Den Europæiske Unions funktionsmåde (TEUF) — konkurrenceregler for virksomheder
HVAD ER FORMÅLET MED ARTIKEL 101 I TEUF OG FORORDNINGEN?
Artikel 101, stk. 1, i TEUF1 forbyder aftaler og samordnet praksis* mellem virksomheder og grupper af virksomheder, som kan påvirke handlen mellem EU-lande og som har til formål at hindre, begrænse eller fordreje konkurrencen inden for EU’s indre marked.
Artikel 101, stk. 2, fastslår, at aftaler, der falder inden for rammerne af artikel 101, stk. 1, er ugyldige, medmindre de er fritaget i henhold til artikel 101, stk. 3.
Artikel 101, stk. 3 giver dog mulighed for undtagelse fra denne regel, såfremt aftaler eller praksis:bidrager til at forbedre produktionen eller fordelingen af varer eller  fremmer den økonomiske eller tekniske udvikling og  sikrer forbrugerne en rimelig andel af fordelen herved.  Forordningen gør artikel 101, stk. 3, i TEUF gældende for visse typer aftaler og samordnet praksis mellem virksomheder, hvis de konkurrencemæssige fordele er større end den konkurrencebegrænsende effekt.
1 Bemærkning: Artikel 101 var tidligere artikel 81 i traktaten om oprettelse af Det Europæiske Fællesskab som ændret ved Amsterdamtraktaten. Før det var den artikel 85 i Romtraktaten.
HOVEDPUNKTER
Forordningen giver Europa-Kommissionen bemyndigelse til ved forordning at gøre artikel 101, stk. 3, i TEUF gældende for visse kategorier af vertikale aftaler* og tilsvarende samordnet praksis, der falder ind under anvendelsesområdet for artikel 101, stk. 1, i TEUF.
Den fastsætter de betingelser, i henhold til hvilke Kommissionen, efter at have hørt de interesserede parter og Det Rådgivende Udvalg for Kartel- og Monopolspørgsmål, kan vedtage en forordning, der fastslår, at artikel 101, stk. 1, ikke finder anvendelse på en specifik sag eller på kategorier af aftaler:indgået mellem to eller flere virksomheder, der hver især virker inden for forskellige led i produktions- eller distributionskæden, og som vedrører betingelserne for parternes køb, salg eller videresalg af visse varer eller tjenesteydelser  hvori kun to virksomheder deltager, og som indeholder begrænsninger pålagt i forbindelse med erhvervelsen eller brugen af industriel ejendomsret, såsom patenter, brugsmønstre, mønstre eller varemærker, eller i forbindelse med rettigheder ifølge en aftale om overdragelse af eller koncession på fremstillingsmetoder eller viden om brugen eller anvendelsen af fabrikationstekniske fremgangsmåder.  Kommissionens forordning definerer, hvilke kategorier den finder anvendelse på, og fastlægger de begrænsninger eller bestemmelser, som eventuelt ikke er en del af aftalerne. De samme regler finder anvendelse på kategorier af samordnet praksis.
Forordningen kan desuden fastsætte de forhold, der kan føre til, at forordningen ikke finder anvendelse på visse parallelle net i tilsvarende aftaler eller samordnet praksis, der udøves på specifikke markeder.
Sådanne forordninger:vedtages for et bestemt tidsrum  kan ophæves eller ændres, hvis de forhold, hvorpå de er baseret, har ændret sig  kan udstedes med tilbagevirkende kraft.  Som opfølgning på Kommissionens grønbog fra 1997 om vertikale begrænsninger i EU’s konkurrencepolitik blev forordning nr. 19/65 sammen med forordning nr. 17/62 (den første EU-forordning om konkurrencepolitik, som blev vedtaget i forbindelse med gennemførelsen af artikel 85 og 86 i Romtraktaten) ændret for at bane vej for en specifik gruppefritagelsesforordning for vertikale leverings- og distributionsaftaler (forordning (EU) nr. 330/2010).
Kommissionen har desuden udstedt retningslinjer for vertikale begrænsninger, der fastsætter betingelserne for anvendelse af gruppefritagelsesforordningen.
HVORNÅR GÆLDER FORORDNINGEN FRA?
Forordningen trådte i kraft den 6. marts 1965.
BAGGRUND
For yderligere oplysninger henvises til:Fritagne aftaler (artikel 101, stk. 3, i TEUF) (Europa-Kommissionen).  
VIGTIGE BEGREBER
Samordnet praksis: praksis der, uanset om der er indgået en formel aftale mellem parterne eller ej, er konkurrencebegrænsende. Sådan praksis kan opstå som følge af direkte eller indirekte kontakt mellem virksomheder, hvis intention er enten at påvirke markedet eller at videregive oplysninger om tilsigtet fremtidig adfærd til konkurrenter.
Vertikale aftaler: aftaler mellem virksomheder, der virker inden for forskellige distributionsled, f.eks. hvor en virksomhed er leverandør af produktionsmaterialer til en anden virksomhed.
HOVEDDOKUMENT
Konsolideret udgave af traktaten om Den Europæiske Unions funktionsmåde — Tredje del — Unionens interne politikker og foranstaltninger — Afsnit VII — De fælles regler om konkurrence, fiskale spørgsmål og indbyrdes tilnærmelse af lovgivningerne — Kapitel 1 — Konkurrencereglerne — 1. afdeling: Regler for virksomhederne — Artikel 101 (tidl. artikel 81 i TEF) (EUT C 202 af 7.6.2016, s. 88-89).
Rådets forordning nr. 19/65/EØF af 2. marts om anvendelse af bestemmelserne i traktatens artikel 85, stk. 3, på kategorier af aftaler og samordnet praksis (den engelske specialudgave: serie 1 kapitel 1965-1966, s. 35-37)
Efterfølgende ændringer af forordning nr. 19/65/EØF er blevet indarbejdet i grundteksten. Denne konsoliderede udgave har ingen retsvirkning.
TILHØRENDE DOKUMENTER
Retningslinjer for vertikale begrænsninger (EUT C 130 af 19.5.2010, s. 1-46)
Kommissionens forordning (EU) nr. 330/2010 af 20. april 2010 om anvendelse af artikel 101, stk. 3, i traktaten om Den Europæiske Unions funktionsmåde på kategorier af vertikale aftaler og samordnet praksis (EUT L 102 af 23.4.2010, s. 1-7)
Se den konsoliderede udgave.
Grønbog om vertikale begrænsninger i EU’s konkurrencepolitik (KOM(96) 721 endelig udg. af 20.1.1997)
EØF Rådet: Forordning nr. 17: Første forordning om anvendelse af bestemmelserne i traktatens artikler 85 og 86 (den engelske specialudgave: serie 1 kapitel 1959-1962, s. 87-93)
Se den konsoliderede udgave.
seneste ajourføring 08.01.2019